"Жаңа қазақ әдебиеті" жобасы: 14 кітаптардың тұсаукесері өтті
""Жаңа қазақ әдебиеті" жобасы: 14 кітаптардың тұсаукесері өтті" | "https://abai.kz/post/177463"
TITLE: "Жаңа қазақ әдебиеті" жобасы: 14 кітаптардың тұсаукесері өтті
URL: https://abai.kz/post/177463
META: ""Жаңа қазақ әдебиеті" жобасы: 14 кітаптардың тұсаукесері өтті" | "https://abai.kz/post/177463"
DATE: 14.12.2023
AUTHOR(s): Abai.kz
TOTAL WORDS: 186
TEXT: Бүгін Алматыда "Жаңа қазақ әдебиеті" жобасы аясында жарық көрген кітаптардың тұсаукесер рәсімі өтті. Іс-шараны ҚР Мәдениет және ақпарат министрлігі мен ҚР мемлекеттік Кітап палатасы ұйымдастырды. Айтулы жиынға Қазақстан Республикасы Мәдениет және ақпарат вице-министрі Арман Жүдебаев, Қазақстан Жазушылар одағы Басқарма төрағасының орынбасары Нұржан Қуантай және қоғам қайраткерлері, белгілі қаламгерлер, мемлекеттік бағдарламамен жарыққа шыққан кітап авторлары мен кітапты шығарушы баспагерлер, кітапхана қызметкер қатысты. "Мемлекет басшысы Түркістанда өткен Ұлттық құрылтайда кітап индустриясын дамытуға баса назар аударғаны белгілі. «Жаңа қазақ әдебиеті» сериясымен шыққан кітаптардың тұсаукесері Мемлекет басшысының тапсырмасын іске асырудағы үлкен қадамдардың бірі. Бұл сериямен бұрын жарық көрмеген, әдебиетке тың серпін берген және қазақ әдебиетінің жаңа келбетін қалыптастыруда айрықша орын алатын әдебиеттер басылып шығатыны баршаңызға мәлім. Жаңа қазақ әдебиеті өкілдерін қолдау министрліктің әрдайым назарында"- деді Арман Жүдебаев. «Жаңа қазақ әдебиеті» жобасы «Әдебиеттің әлеуметтік маңызды түрлерін сатып алу, басып шығару және тарату» республикалық бюджеттік бағдарламасы аясында өткен жылдан бері қолға алынған бірегей бастама. 2022 жылы осы бағдарламамен 10 автордың кітабы жарық көріп, әрқайсы 3 мың данамен еліміздің түпкір-түпкіріне жеткізілді. Биыл жарыққа шыққан 14 кітаптың барлығы да еліміздегі кітапханалардың қорын толықтырады. Жиын барысында іс-шараға қатысушылар қазіргі қазақ әдебиетінің өзекті мәселелерін талқылады. Abai.kz
